Kaappaus (englanniksi capture) tarkoittaa digitaalisen audion tai videon tallentamista tietokoneella. Yleensä kaapattava (analoginen) materiaali on aluksi digitoitu, esim. TV- tai äänikortin avulla, jonka jälkeen se tallennetaan sellaisenaan kiintolevylle tai pakataan tallennuksen yhteydessä. Kaappauksen yhteydessä materiaalia voidaan käsitellä filttereillä, jolloin koitetaan yleensä poistaa materiaalissa olevia virheitä (esim. kohinaa) ja poistaa siitä osa (esim. korkeat taajuudet tai kanavan logo).
Videon kaappaus vaatii yleensä tietokoneelta kohtuullisen paljon laskentatehoa (ja pakkaamatonta dataa tallentaessa myös paljon levytilaa). Suurin osa videonkaappausohjelmista osaa tiputtaa kaapattavan framen, jos sitä ei saada käsiteltyä ja tallennettua ajoissa. Jos frameja hukkuu kaappauksessa liian paljon saattaa se aiheuttaa synkronointiongelmia audion ja videon välille tai mahdollisesti nykimistä/pätkimistä audioon tai videoon.